Михаил Лермонтов
Скалата

Превод от руски: Борис Младенов-Young, 2011

chitanka.info

Златен облак над гръдта нощува

на скала гигантска, монолитна;

в ранно утро с нея се сбогува

и игриво из лазура литна.

Но остави влага той високо

на скалата в маранята синя

и сама, замислена дълбоко

тя заплака в тихата пустиня.

М. Ю. Лермонтов

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.